«Отаным- тағдырым»
ЭССЕ
Туған жер адам өмірінде киелі орын алады. Бұл жер балалық шақпен тығыз байланыстырады. Міне сондықтан да,тіпті балалық шақтан бастап –ақ  адамда Отанға деген махаббат сезімі оянады.Әрбіріміз үшін Отан ошақ басынан басталады. «Отан отбасынан басталады» - деп халқымыз айтқандай, әрбір адамның отбасы, тұрған мекені, өскен ортасы, мемлекеті- оның жарық дүниедегі жансаясы, өмір өрісі, оттай жандырған Отаны. Туған жер, туған ауыл, туған көше менің Отаным. Отан деген сөзді естігенде әркімнің ойына туған жері, атамекені, кіндік қаны тамған жері есіне түседі. Менің Отаным – тәуелсіз Қазақстан. Мен әрқашанда Қазақстанда тұратын адамдарға  жанымның жылуын, жүрегімнің  отын сыйлауға дайынмын. Отаным Қазақстан Республикасы болғанына қатты қуанам,мақтанам. Біз қазақ болғаннан кейін өз Отанымыз Қазақстанда тұру керекпіз. Отанын аңсап, жете алмай жүрген ағайындарымыз қаншама? Шет елдердегі қандастарымыз  Отанына, Қазақстанға оралып барлық қазақ бір шаңырақ астында  тату-тәтті өмір сүрсе  нұр үстіне нұр болар еді. Барлық қазақ бір шаңырақ астына жиналып,қазақ деген халықтың  рухын асқақтатар едік.
Қазақстан Республикасы бай тарихымен , ерекше табиғатымен, көне мәдениетімен ерекшеленетін ұлы мемлекет.
«Отан оттан да ыстық» деген мақалды  естімеген адам жоқ шығар. Әркім өз Отанын анасындай жақсы көреді.Қазақстанды бүкіл әлемге танытып,рухын асқақтатуға тырысамыз. Еліміздің бейбітшілікте, тыныштықта өмір сүруін қалаймыз. Ата-бабаларымыз және қазағымыздың батырларының арқасында елімізге тәуелсіздік орнап,арманымыз орындалды. Ата- бабаларымыз өз елі үшін жанын да, барында аямады. Қазақ бабамыз тәуелсіздік жолында не көрмеді десеңізші?!  Еліміздің басынан азап та, аштық та, сұм соғыста өтті. Әсіресе ХХ ғасыр қазақ халқы үшін ауыр қайғыға толы кезеңдердің бірі ретінде есте қалады. Сол қан мен тердің  арқасында қол жеткізген тәуелсіздігімізді қолдан жіберіп алмай, бабалардың арманын, мақсатын ары қарай жалғастыру біздің қолымызда.Жалғастырушы біз болғандықтан өнегелі тәрбие,сапалы білім алып болашағымызды айқындайық. Артымызда өсіп келе жатқан жас ұрпаққа үлгі-өнеге болып,жақсы тәрбие берейік.Отанына деген сүйіспеншілігін оятып, батыл да намысты ұрпақ тәрбиелейік.
Біз өмір сүреміз, кетеміз, өлеміз. Ал біздің Отанымыз мәңгі өмір сүреді.Отанды сүю өркениеттің белгісі. Елбасымыздың арқасында туған еліміз жылдан жылға көркейіп келеді. Биылғы жерімізде болған  EXPO     көрмесіде сәтті аяқталды. Шет елден келген қонақтар қазақ халқына ризашылығын білдіріп қайтты. Қазақстанда болған  EXPO  ны көруге әр түрлі ұлт өкілдері келді. EXPO дан кейін еліміз басқа мемлекеттер  арасында беделі арта түсті.  
Қазіргі таңда Қазақстан егемен, зайырлы мемлекет. Президентіміз Н. Ә. Назарбаев  шебер саясатшы, нағыз отаншыл адам.Тәуелсіздік – бұл қаншама уақыт армандап қол жеткізген жетістігіміз.Тәуелсіздік – бұл бүгінгі өмір ғана емес, сонымекн қатар ертеңгі өміріміз – Қазақстанның болашағы , оның мүмкіндіктері мен мақсаттары. Тәуелсіз болу – өз тағдырына жауап беру деген сөз. Әр адам туған тіліміз қазақ тілін жетік білуі ,халық дәстүрлерін құрметтеуі, өз Отанын құрметтеуі және заңдарға бағынуы керек. Елімізде бірлігі жарасқан көптеген ұлт өкілдері тұрады.Олар: орыс, татар, өзбек, неміс, түрік т.б. ұлттар өмір сүріп жатыр.Қазақстан бүгінде дүние жүзінің көптеген елдермен достық байланыс орнатқан, бүкіл әлемге танылған елге айналды.
Себебі Қазақстан Республикасы біздің ортақ үйіміз, біздің туған Отанымыз.
«Отаның – алтын бесігің», деп дана халқымыз бекер айтпаған.Өз отанын сүю,ана тілін ардақтау әрбір қазақ азаматының басты міндеті.Құс ұясыз болмайды,адам Отансыз болмайды.Ал менің Отаным тәуелсіз егеменді Қазақстан.
[bookmark: _GoBack]   
